पटना की गंगा किनारे बैठकर भजन-कीर्तन कर वो किसी तरह अपने और अपने बेटे के जीवन बसर के लिए पैसों का इंतजाम कर रही हैं। वक्त के साथ-साथ प्रशासन और सरकार ने भी उनका साथ छोड़ दिया है। पूर्णिमा देवी को एक वक्त बिहार की लता मंगेश्कर कहा जाता था। उनकी आवाज में लोग स्वर कोकिला मंगेश्कर की परछाई तलाशते थे, लेकिन आज हालात कुछ और ही हैं। आज पूर्णिमा देवी पटना के कालीघाट पर भीख मांग कर गुजर-बसर करने को मजबूर हैं। उनका बेटा मानसिक रोगी है और बेटी ने साथ छोड़ दिया है। ऐसे में बेटे का बोझ भी पूर्णिमा देवी के कंधों पर ही आ गया है।